Jeremy Hunt

Jeremy Richard Streynsham Hunt (lahir 1 November 1966) adalah seorang ahli politik United Kingdom yang kini berkhidmat sebagai Canselor Perbendaharaan United Kingdom di bawah dua perdana menteri Liz Truss dan Rishi Sunak sejak 14 Oktober 2022. Beliau mewakili Parti Konservatif sebagai Ahli Parlimen South West Surrey sejak tahun 2005 serta juga berkhidmat sebagai Setiausaha Ehwal Luar Negeri dan Komanwel negara tersebut dari 2018 hingga 2019.

Awal kehidupan 
Jeremy Hunt dilahirkan di Hospital Lambeth, Kennington; beliau anak sulung kepada Laksamana Sir Nicholas Hunt - seorang pegawai yang kemudiannya berpangkat Panglima dalam Tentera Laut Diraja dan ditugaskan untuk bekerja sebagai Pengarah Pelan Tentera Laut di dalam Kementerian Pertahanan yang baru sahaja diwujudkan - dan Meriel Eve Givan anak perempuan Mejar Henry Cooke Givan. Hunt adalah anak keturunan Sir Streynsham Master, salah satu tokoh pengasas Syarikat Hindia Timur Inggeris.

Kerjaya politik 
Hunt menenangi kerusi South West Surrey pada pilihan raya umum 2005 dengan majoriti sebanyak 5,711 undian selepas pemengang jawatan sebelumnya Virginia Bottomley dilantik sebagai anggota pertuanan seumur hidup (lifetime peeress).

Sebagai Setiausaha Kesihatan (2012-2018) 
Hunt telah dilantik sebagai Setiausaha Kesihatan dalam suatu rombakan kabinet menggantikan Andrew Lansley pada 4 September 2012.  

Beliau dpindahkan dilantik sebagai ketua Pejabat Luar Negeri pada Julai 2018 berikutan peletakan jawatan Boris Johnson.

Sebagai Setiausaha Ehwal Luar Negeri dan Komanwel (2018-2019) 
Hunt merupakan penyokong campur tangan Arab Saudi terhadap konflik berdarah di Yaman malah memuji negara tersebut sebagai suatu "sekutu ketenteraan yang sangat penting".

2019 dan seterusnya 
Hunt mengumumkan kempennya untuk menjadi pemimpin Parti Konservatif turut selaku Perdana Menteri United Kingdom pada 3 Mei 2019, berikutan peletakan jawatan Perdana Menteri Theresa May.  Pada 20 Jun 2019, beliau dan Boris Johnson dinamakan sebagai calon terakhir yang bertanding dalam pilihan raya parti. Hunt dikalahkan Johnson setelah memperoleh hanya satu pertiga undi.

Rujukan

Pautan luar 
Laman web rasmi
Profil rasmi dalam Parlimen UK

Ahli politik Parti Konservatif (UK)